Electoral Commission bae i kaontem bak ol vot long Torres
Supreme Kot hemi givim 14 dei long Electoral Commission blong kaontem bagegen olgeta vot blong constituency blong Torres.
Justice Oliver Saksak hemi mekem oda ia taem hemi akseptem eleksen petition we wan candidate blong constituency ia Morris Manmelin hemi faelem.
Mr Manmelin we hem i bin stanap long Leaders Pati blong Vanuatu, we i bin joinem coalition government we Praem Minista Bob Loughman i lidim, mbe Claude Christopher Emelee blong Vanuatu Nasonal Divelopmen Pati hem i bin winim March 2020 eleksen.
Mr Manmelin i talem se long olgeta rikod we hemi tekem long constituency ia, hem nao i karem moa namba blong ol vot, mbe ofisel count hemi soem wan diferent namba.
Justis Oliver Saksak i harem tri witness we i sapotem klem blong Mr Manmelin.
Mr Manmelin i talem se namba blong ol vot we Electoral Commission hemi anaonsem ino semak long olgeta unofisel risal.
Hemi presentem long kot, tri witniss we i mekem se kot hemi lukim wan nid blong oli mas kaontem bagegen olgeta vot long constituency ia.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn